open-index/open-wikipedia-markdown huggingface dataset:
সুন্দরবন বিষয়ক বিভাগ

**সুন্দরবন বিষয়ক বিভাগ** হল পশ্চিমবঙ্গ সরকারের একটি বিভাগ। সুন্দরবন বিষয়ক মন্ত্রী এই বিভাগের দায়িত্বভার বহন করেন। এই বিভাগের মূল উদ্দেশ্য হল পশ্চিমবঙ্গের উত্তর ও দক্ষিণ চব্বিশ পরগনা জেলার অন্তর্গত সুন্দরবন অঞ্চলের অধিবাসীদের সামাজিক, অর্থনৈতিক ও সাংস্কৃতিক উন্নতিসাধন।

## কাজ
ভারতীয় সংবিধানের ১৬৬(৩) ধারা অনুযায়ী, সুন্দরবন বিষয়ক বিভাগ নিম্নলিখিত সরকারি কাজগুলি সম্পাদিত করে:
* উত্তর ও দক্ষিণ চব্বিশ পরগনা জেলার সুন্দরবন অঞ্চলের অধিবাসীদের আর্থ-সামাজিক ও সাংস্কৃতিক উন্নতিসাধন।
* এই উদ্দেশ্যে স্থাপিত সংস্থাগুলিকে অর্থসাহায্য প্রদান, নিয়ন্ত্রণ ও পরিদর্শন।
* সুন্দরবন উন্নয়ন পর্ষদের সকল কাজ।
* নিম্নলিখিত ক্ষেত্রগুলিতে উন্নয়ন পরিকল্পনা ও প্রকল্পের সমন্বয়সাধন:
১) জীবিকা: কৃষি, মৎসচাষ, অরণ্যবিদ্যা;
২) জল সরবরাহ ও শৌচাগার;
৩) প্রাকৃতিক বিপর্যয় ব্যবস্থাপনা ও ধ্বস নিয়ন্ত্রণ;
৪) বিদ্যুৎ;
৫) পরিবহণ;
৬) শিক্ষা;
৭) বিভিন্ন বিষয়ে সচেতনতার প্রসার।

## তথ্যসূত্র

বিষয়শ্রেণী:পশ্চিমবঙ্গ সরকার
বিষয়শ্রেণী:পশ্চিমবঙ্গের বিভাগ
বিষয়শ্রেণী:সুন্দরবন
বিষয়শ্রেণী:পশ্চিমবঙ্গ সরকারের বিভাগ
আল-নাফস আল-জাকিয়াহ

**আল-নাফস আল-জাকিয়াহ** (, ), হলেন শিয়া ইসলামি পরকালবিদ্যায় ভবিষ্যতকালীন চরিত্রগুলোর একজন। বলা হয় তাকে শিয়াদের শেষ ইমাম ও মশীহ মাহদী নিজের পুনঃআবির্ভাবের পূর্বে মক্কায় নিজের দূত হিসেবে পাঠাবেন যার ফলে মূখ্য গুপ্তভাবের সমাপ্তি ঘটবে। মক্কায় মাহদীর বার্তা পেশ করার পর তাকে সেখানে হত্যা করা হবে এবং তার মৃত্যু হবে শিয়া ইসলামে মাহদীর আবির্ভাবের লক্ষণ।

## পরিচিতি
নফস-এ-জাকিয়াহ হল মুহাম্মাদ ইবন আল-হাসান নামক এক ব্যক্তির উপাধি। তিনি হবেন হোসাইন ইবনে আলীর বংশধর। তার নাম নফস-এ-জাকিয়াহ রাখা হয়েছে কেননা তিনি হবেন অত্যন্ত ধার্মিক এবং ধর্মপ্রাণ ব্যক্তি এবং তার এই ডাকনামের আরেকটি কারণ হল কোন পাপ ও অপরাধ ব্যতীত তাকে হত্যা করা হবে।

## নফস-এ-জাকিয়াহের দায়িত্ব
নফস-এ-জাকিয়াহের দায়িত্ব সম্পর্কে আবু-বশির বর্ণিত মুহম্মদ আল-বাকিরের হাদিসে পাওয়া যায়। হাদিস অনুসারে যখন মুহাম্মদ আল-মাহদী বুঝতে পারবেন যে মক্কার মানুষেরা তার পুনঃআবির্ভাগ মেনে নিবেনা তখন তিনি দূত হিসেবে মক্কার লোকদের কাছে নিজের বার্তা পাঠাতে নফস-এ-জাকিয়াহকে পাঠাবেন।

## পুনঃআবির্ভাবের নিশ্চিত লক্ষণ
হাদিস অনুসারে আল-নফস আল-জাকিয়াহ হত্যা হবে মুহাম্মদ আল-মাহদীর পুনঃআবির্ভাবের একটি সুনির্দিষ্ট লক্ষণ। জাফর আস-সাদিকের হাদিসে সেসব লক্ষণের ব্যাপারে উল্লেখ রয়েছে: "এগুলো হল আমাদের জুহুরের (দ্বাদশ ইমামের পুনঃআবির্ভাব) পাঁচটি লক্ষণ, সুফিয়ানি ও ইয়ামানির আগমন, আকাশ থেকে আসা কণ্ঠস্বর, নফস-এ-জাকিয়াহের শহিদ হওয়া, এবং বাইদায় ভূমির গিলে ফেলা (একদল মানুষকে)।"

## হত্যা করার স্থান ও সময়
নফস-এ-জাকিয়াহ মক্কার মানুষের নিকট ইমামের বার্তা জানানোদ পর তারা তাকে কাবার নিকটে হত্যা করবে। ইবনে বাবাওয়ী নিজের লেখা বইতে জাফর আল-সাদিকের একটি হাদিস বর্ণনা করেছেন যে নফস-এ-জাকিয়াহ খুন হওয়ার পনেরো দিন পরে মুহাম্মদ আল-মাহদীর পুনঃআবির্ভাব হবে।

শিয়াদের বিশ্বাস অনুযায়ী, নফস-এ-জাকিয়া একটি লক্ষণ যা মুহাম্মদ আল-মাহদীর পুনঃআবির্ভাবের পূর্বে আসবেন, যাকে রুকন ও মোকামে ইব্রাহিমের মধ্যবর্তী স্থানে কাবার নিকটে হত্যা করা হবে। ''আল-ইরশাদে'' চতুর্দশ অভ্রান্তদের জীবনী রয়েছে এবং উল্লেখ রয়েছে যে মুহাম্মদ আল-মাহদীর পুনঃআবির্ভাব এই ঘটনার ১৫ দিন পর ঘটবে।

## আরও দেখুন

* মুহাম্মদ আল-নাফস আল-জাকিয়া
* মুহাম্মদ আল-মাহদীর পুনঃআবির্ভাব
* মুহাম্মদ আল-মাহদীর পুনঃআবির্ভাবের লক্ষণ

## তথ্যসূত্র

বিষয়শ্রেণী:শিয়া পরকালবিদ্যা
বিষয়শ্রেণী:শিয়া ইমাম
বিষয়শ্রেণী:ইসলামি পরিভাষা
বিষয়শ্রেণী:মাহদীবাদ
সুলাইমান ইবনে কুতুলমিশ

**সুলেইমান ইবনে কুতালমিশ** (, , ) আনাতোলিয়ায় স্বাধীন সেলযুক তুর্কি রাষ্ট্রের প্রতিষ্ঠাতা যা রুম সালতানাত নামে তিনি ১০৭৭ থেকে আমৃত্যু ১০৮৬ সাল পর্যন্ত শাসন করেন।

## জীবন
সুলেইমান ছিলেন কুতালমিশের পুত্র, যে নিজের চাচাতো ভাই আল্প আরসালানের বিরুদ্ধে সেলযুক সাম্রাজ্যের সংগ্রাম করে সিংহাসন পেতে ব্যর্থ হয়েছিল। কুতালমিশ ১০৬৪ সালে মৃত্যুবরণ করার পর সুলেমাইন তার তিন ভাইকে সাথে নিয়ে বৃষ পর্বতমালায় পালিয়ে যান এবং সেখানে সাম্রাজ্যের সীমান্তের বাইরে বসবাসরত তুর্কমেন উপজাতিদের আশ্রয় প্রার্থনা করেন। আল্প আরসালান এর প্রতিক্রিয়ায় তাদের বিরুদ্ধে সামরিক অভিযান চালান। চার ভাইদের মাঝে সুলেইমান একা বেঁচে ফিরেন এবং তুর্কমেনদের মাঝে নিজের তার নেতৃত্ব সুসংহত করতে সফল হোন।

### শাসনকাল
১০৭৮ সালে বাইজেন্টাইন সম্রাট সপ্তম মাইকেল সিংহাসনের জন্য তার প্রতিদ্বন্দ্বী আনাতোলীয় থিমের সেনাপতি নাইকেফোরস বোটানিয়াটসের বিরুদ্ধে সুলেইমানের সাহায্য চান। সুলেইমান বোটানিয়াটসের ছোট সেনাদলের সাথে কোটাইয়াম ও নাইকিয়ার মধ্যবর্তী স্থানে লড়াই করেন যার ফলে সে সুলেমাইনকে সম্রাটের চেয়ে উচ্চতর সুবিধা প্রদানের বিনিময়ে তার সাথে বিদ্রোহে অংশ নেওয়ার প্রস্তাব করেন। নাইকেফোরস প্রস্তাবের খেলায় সফল হয় এবং বিনিময়ে সুলেমাইনের তুর্কমেনদের কনস্টান্টিনোপলের নিকটে বসফরাসের এশিয়ার অংশে বসতি স্থাপনের অনুমতি দেয়। এর দুই বছর পরে সুলেইমান আরেক প্রতিদ্বন্দ্বী নাইকেফোরস মেলিসেনোসের নিকট হাত বাড়িয়ে দেয়। এরপর পরবর্তী নাইকেফোরস তুর্কমেনদের স্থায়ীভাবে বসতিস্থাপনের জন্য নাইকিয়ার ফটক খুলে দেয়। সমস্ত বিথিনিয়া শীঘ্রই সুলেইমানের নিয়ন্ত্রণে চলে আসে, তিনি এমন এক পরিস্থিতিতে চলে আসেন যার ফলে তার হাতে কনস্টান্টিনোপল ও আনাতোলিয়ার বাইজেন্টাইন অঞ্চলগুলোর মাঝে যোগাযোগ বন্ধ করে দেওয়ার ক্ষমতা চলে আসে।

১০৮৪ সালে সুলেইমান নাইকিয়া ছেড়ে চলে যায় এবং যাওয়ার পূর্বে তার ভৃত্য আবুল কাশিমকে নাইকিয়ার দায়িত্ব প্রদান করে।

সুলেইমান তার সাম্রাজ্য বিস্তৃত করতে থাকে। ১০৮৪ সালে তিনি এন্টিওক জয় করেন এবং এর বাসিন্দাদের উপর গণহত্যা চালান। অধিকন্তু, সেন্ট ক্যাসিয়ানাস গির্জার সম্পত্তি লুট করা হয় এবং এটিকে মসজিদে রূপান্তরিত করা হয়।

### মৃত্যু
১০৮৬ সালে সুলেইমান সাম্রাজ্য বিস্তৃতির লক্ষ্যে আলেপ্পো অবরোধ করেন এবং আত্মসমর্পণ করতে আহবান করেন। আলেপ্পোর আমির সিরিয়ার সেলজুক শাসক প্রথম তুতুশকে তার নিকট শহর সমর্পণ করবে জানিয়ে বার্তা পাঠান। তুতুশের বাহিনীর রওনা করার খবর শুনে সুলেমাইন অবরোধ বন্ধ রেখে তার সাথে দেখা করার উদ্দেশ্যে যাত্রা করতে থাকে। আলেপ্পোর নিকটে, সুলেইমানের বাহিনী তুতুশের বাহিনীর সামনে থেকে পালিয়ে যায় এবং সুলেইমান মারা যান। সুলেইমানের পুত্র প্রথম কিলিজ আরসালানকে বন্দী করে ইসফাহানে মালিক শাহের নিকট স্থানান্তর করা হয়।

প্রথম মালিক শাহের মৃত্যুর পর প্রথম কিলিজ আরসালান রুম সালতানাত পুনঃপ্রতিষ্ঠা করেন।

## তথ্যসূত্র

## উৎস
*
*
*
*
*
*
*

বিষয়শ্রেণী:১১শ শতাব্দীতে জন্ম
বিষয়শ্রেণী:১০৮৬-এ মৃত্যু
বিষয়শ্রেণী:রুমের সুলতান
বিষয়শ্রেণী:বাইজেন্টাইন–সেলযুক যুদ্ধ
বিষয়শ্রেণী:প্রতিষ্ঠাতা রাজশাসক
ব্রহ্মাসম্প্রদায়

**ব্রহ্মাসম্প্রদায়**  হলো ব্রহ্মা দিয়ে শুরু হওয়া গুরু শিষ্যের উত্তরাধিকার (সম্প্রদায়)। শব্দটি প্রায়শই মধ্বাচার্য-এর বিশ্বাস ও শিক্ষাকে, অর্থাৎ তাঁর কর্তৃক প্রতিষ্ঠিত দ্বৈতবেদান্ত ও সাধ বৈষ্ণববাদ বোঝাতে ব্যবহৃত হয়।

চৈতন্য মহাপ্রভু এবং তাঁর গৌড়ীয় বৈষ্ণব ধর্মতত্ত্বের শিক্ষাকে বোঝাতে ব্রহ্মা-মাধব-গৌড়ীয় সম্প্রদায় বা মাধব-গৌড়ীয় সম্প্রদায় ব্যবহৃত হয়।

ব্রহ্মাসম্প্রদায়ের অনুসারীরা বিশ্বাস করেন যে বৈদিক জ্ঞান ব্রহ্মার কাছ থেকে এসেছে। বৈদিক ধারণায়, এই সম্প্রদায়গুলি মহাবিশ্বের সৃষ্টির সময় শুরু হয়েছিল এবং জ্ঞানের সঞ্চারণের সামঞ্জস্যের কারণে বর্তমান মুহূর্ত পর্যন্ত টিকে আছে, পূর্ববর্তী সকল গুরু বর্তমান আধ্যাত্মিক গুরুর শিক্ষায় উপস্থিত। বৈদিক প্রক্রিয়া নিশ্চিত করে যে হস্তান্তরণ যোগ্যতার নিশ্চয়তা দিয়ে সংক্রমণ বিশুদ্ধ থাকে।

## আরও দেখুন
* রাধাবল্লভ সম্প্রদায়
* সাধ বৈষ্ণববাদ

## তথ্যসূত্র

বিষয়শ্রেণী:হিন্দু সম্প্রদায়
বিষয়শ্রেণী:মাধব ঐতিহ্য
বিষয়শ্রেণী:দ্বৈত বেদান্ত
সেলা (ইদোম)

**সেলা** (, অর্থ *[[শিলা]]*; , *এস-সেলা‛*; , 'পেত্রা'; ) হল একটি ভৌগোলিক স্থানের নাম যা হিব্রু বাইবেলে অনেক বার উল্লেখিত হয়েছে। এই নামের আক্ষরিক অর্থ "পাথর" যা শুধু কোন নির্দিষ্ট স্থানে চিহ্নিত করাটা অযৌক্তিক।

এই নামে একটি জায়গার নাম উল্লেখ রয়েছে রাজাবলির দ্বিতীয় খণ্ডে যা ইদোমে অবস্থিত। জর্ডানের তাফিলাহ মুহাফাজাহে এস-সেলার প্রত্নতাত্ত্বিক স্থানে অবস্থিত।

## হিব্রু বাইবেল
### বিচারকদের পুস্তক
বিচারকদের পুস্তকে সেলা তথা "পাথর" নামক একটি স্থানের কথা উল্লেখ রয়েছে যা দেশের দক্ষিণ সীমান্তে অবস্থিত ছিল এবং সেই অংশটি ইস্রায়েলীয়দের কেনান অভিযানের আংশিক বিজয়ের পরেও ইমোরীয়দের অধীনস্থ ছিল। ()।

### রাজাবলির দ্বিতীয় খণ্ড
রাজাবলির দ্বিতীয় খণ্ড বলে যে "সেলা" মৃত সাগর থেকে লোহিত সাগর পর্যন্ত বিস্তৃত এক উপত্যকায় অবস্থিত ()। এটি হর পর্বত এর নিকটে এবং সিন মরুভূমির কাছে অবস্থিত।

রাজা যিহুদীয়ার অমৎসিয়ের গল্পে সেলা নামক একটি জায়গার নাম উল্লেখ করা হয়েছে। বর্ণনা অনুযায়ী অমৎসিয় সেলার উঁচু জায়গা থেকে ১০,০০০ ইদোমীয়দের ফেলে দেয় (; )। অমৎসিয় সেলা দখল করার পর তিনি এর নাম **[[যোকথীল]]** (সপ্ততিতে কাথোইল ) রাখেন।

### যিশাইয় ও ওবদিয়
সেলা নামক একাধিক স্থানের ব্যাপারে নবী যিশাইয় ও ওবদিয় (১৫:১; ১৬:১; ) প্রভুর মহিমায় আনন্দে কাঁদার স্থান হিসেবে উল্লেখ করেছেন।

## প্রত্নতাত্ত্বিক স্থান
ইদোমের সেলাকে বুশরার (যাকে বাইবেলীয় বসরার সাথে চিহ্নিত করা হয়) নিকট তাফিলাহের (বাইবেলের তোফেলের সাথে চিহ্নিত করা হয়) পূর্বে অবস্থিত সেলার ভগ্নাবশেষের সাথে সাধারণভাবে চিহ্নিত করা হয় যা আধুনিক জর্ডানে অবস্থিত।

২০১২ সালে সেলার প্রত্নতাত্ত্বিক স্থানটির খননকাজ শুরু করা না গেলেও এলাকার মালভূমির সমীক্ষা তাম্র যুগের প্রথম দিককার সময় হতে নাবাতীয় যুগ পর্যন্ত পৃষ্ঠতলের সন্ধান পেয়েছে, তবে মূলত প্রমাণগুলো খ্রিস্টপূর্বাব্দের প্রথম মধ্য সহস্রাব্দ তথা হিব্রু বাইবেলীয় ইদোমীয়দের সময়ের। এই সময়রেখায় সেলা অনেক বেশি জনপূর্ণ ছিল।

প্রত্নতাত্ত্বিকবিদেরা এস-সিলায় একটি পাথর পৃষ্ঠ পেয়ে যাকে তথাকথিত "নাবুনাইদ শিলালিপি" বলা হয় যার নাম নব্য-ব্যাবিলনীয় সাম্রাজ্যের শেষ রাজার (শাসনকাল আনু. ৫৫৬–৫৩৯ খ্রিস্টপূর্ব) নামে দেওয়া হয়েছে।

## পেত্রার সাথে বিভ্রান্তি
সেলার নাম 'পেত্রা' হিসেবে পরবর্তী ইতিহাস ও লাতিন বাইবেলে পাওয়া যায়, যা 'সেলা' সেমিটিক শব্দের গ্রিক অনুবাদ। এর ফলে এই নামটিকে নাবাতীয় শহর রেকেমের সাথে মিলিয়ে ফেলা হয়, যার নাম হেলেনীয় বিশ্বে পেত্রা নামে পরিচিত।

## তথ্যসূত্র

*

## বহিঃসংযোগ
* Nabataea.net থেকে নাবাতীয় যুগে সেলা এবং এর ছবি

বিষয়শ্রেণী:ইদোম
বিষয়শ্রেণী:তাফিলাহ গভর্নরেট
বিষয়শ্রেণী:দক্ষিণ-পশ্চিম এশিয়ার প্রাক্তন জনবহুল স্থান
ডিম ফ্রাইড রাইসের প্রতিবাদ

**[[ডিম]] [[ফ্রাইড রাইস|ফ্রাইড রাইসের]] প্রতিবাদ**  এক ধরনের ইন্টারনেট প্রতিবাদ যা প্রতি বছর চীনা ইন্টারনেট ব্যবহারকারীরা মাও আনয়িংয়ের জন্মদিন (২৩ অক্টোবর) বা তার মৃত্যুর তারিখে (২৫ নভেম্বর) পালন করে। কোরীয় যুদ্ধে মৃত আনয়িংয়ের আত্মার স্মরণে ইন্টারনেটে ডিম ও ফ্রাইড রাইসের রন্ধনপ্রণালী পোস্ট করা হয়; এই ধরনের পোস্ট সাধারণত চীনা কর্মকর্তাদের দ্বারা ব্লক করা বা মুছে ফেলা হয় এবং জড়িতদের বিরুদ্ধে নিষেধাজ্ঞার কারণ হতে পারে।

## পটভূমি
মাও আনয়িং কোরীয় যুদ্ধের সময় কোরিয়ায় উত্তরপশ্চিম যুদ্ধক্ষেত্রে  চীনা সেনাপতি পেং দেহুয়াইয়ের অধীনে কাজ করতেন। নভেম্বর ১৯৫০ সালের ২৫ তারিখের সকালে সে দেরিতে ঘুম থেকে উঠে। কিছু ধারাবর্ণনা অনুসারে, ঘুম থেকে উঠার পর সে সেনাপতির সরবরাহ কক্ষ থেকে ডিম চুরি করে নিজের জন্য সকালের জলখাবার রান্না করছিল, যদিও কোরীয় কর্মকর্তাদের জন্য নির্দেশ ছিলো শুধু রাতের বেলায় রান্না করতে যাতে মার্কিন সেনারা দেখতে না পায়। ডিম ফ্রাইড রাইস বানানোর সময় রান্নার আগুন দেখতে পেয়ে মার্কিন বাহিনী সেখানে পৌঁছায় এবং নাপামের মাধ্যমে আক্রমণ করে তাকে মেরে ফেলে বলে জানা যায়।

কেউ কেউ গল্পের সত্যতা নিয়ে সন্দেহ করলেও, ইন্টারনেট ব্যবহারকারীরা ডিমপোজ ও ফ্রাইড রাইসের ছবি প্রতি বছরের অক্টোবর বা নভেম্বরে পোস্ট করে চীনা সরকারের বিরুদ্ধে প্রতিবাদ করে।

## পরিণতি
২০২১ সালের ২৩ অক্টোবরে চায়না ইউনিকম কোম্পানির আঞ্চলিক শাখা একটি ফ্রাইস রাইসের রেসিপি তাদের উইবু একাউন্টে পোস্ট করে যার ফলে তাদের উইবু একাউন্ট ও পোস্টের সমস্ত রিপ্লাই অপশন বন্ধ করে দেওয়া হয়। একাউন্টটি যুদ্ধের সময় উত্তর কোরীয় সাম্যবাদীদের বিরুদ্ধে যুদ্ধরত "জনসাধারণের স্বেচ্ছাসেবকদের অপমান" করার অপরাধে বন্ধ করে দেওয়া হয়। একটি লোক ৮ অক্টোবর ২০২১ সালে ফ্রাইড রাইস সম্পর্কিত মন্তব্য করার ফলে "আপত্তিকর" অনুভব করা কর্তৃপক্ষ তাকে দশ দিনের জন্য কারাদণ্ড প্রদান করে। তিনি মন্তব্য করেছিলেন যে “কোরীয় যুদ্ধের সেরা ফলাফল ছিল ডিম ফ্রাইড রাইস: ধন্যবাদ, ডিম ফ্রাইড রাইস! ডিম ফ্রাইড রাইস না থাকলে, উত্তর কোরিয়া ও আমাদের [চীন] মাঝে কোন পার্থক্য থাকতো না। দুঃখের বিষয়, আজকাল খুব বড় তফাৎ নেই।”

২০২০ এর অক্টোবরে, 'ফুড ব্লগার' ওয়াং গ্যাং ডিম ফ্রাইড রাইস রন্ধনের একটি প্রণালী পোস্ট করেন এবং সেটি কর্তৃপক্ষ মুছে ফেলে ও তাকে অনুতাপ স্বীকারের পোস্ট করতে বাধ্য করে। তাকে মাওয়ের অবদানকে অপমান করার উদ্দেশ্যে "বিদ্বেষপূর্ণ রাজনৈতিক কটাক্ষমূলক" ভিডিও পোস্ট করার অভিযোগে অভিযুক্ত করা হয়।

### সরকারি প্রতিক্রিয়া
অক্টোবর ও নভেম্বরে ডিম ফ্রাইড রাইসের পোস্ট নিয়ন্ত্রণ এবং পোস্ট করায় জড়িত ব্যক্তিদের লজ্জা প্রদান করা “আপাতদৃষ্টিতে সমাজতান্ত্রিক মূল মূল্যবোধের সাথে সামঞ্জস্যপূর্ণ একটি ইন্টারনেট জগত নির্মাণের একটি প্রশংসিত পদ্ধতি।” ফ্রাইড রাইসের গল্পের সাথে আনয়িংয়ের মৃত্যুর ঘটনার সত্যতা কখনো নিশ্চিত করা যায়নি এবং বলা হয় এটি চীনা জাতীয়তাবাদী ও কমিউনিস্ট পার্টির কর্মকর্তাদের রাগান্বিত করতে ব্যবহার করা হয়।

## তথ্যসূত্র

বিষয়শ্রেণী:চীনে বিক্ষোভ
বিষয়শ্রেণী:চীনে ইন্টারনেট বিবাচন
তুরস্কের রাষ্ট্রপতি

**তুরস্ক প্রজাতন্ত্রের রাষ্ট্রপতি** (তুর্কি: Türkiye Cumhuriyeti Cumhurbaşkanı *ত্যুর্‌কিয়ে জুম্‌হুরিয়েতি জুম্‌হুর্‌বাশ্‌কান্যি*) হলেন তুরস্কের রাষ্ট্রপ্রধান ও সরকার প্রধান। তুরস্কের রাষ্ট্রপতি একজন নির্বাহী প্রধানের ভূমিকা পালন করেন এবং আনুষ্ঠানিক ও নির্বাহী উভয় পদমর্যাদা ধারণ করেন। রাষ্ট্রপতি তুরস্ক প্রজাতন্ত্রের প্রতিনিধিত্ব করেন।

বর্তমান পদাধিকারী হলেন রেজেপ তাইয়িপ এরদোয়ান, যিনি ২৮ আগস্ট ২০১৪ সাল থেকে দায়িত্বরত আছেন।

## ক্ষমতা
সংবিধানে রাষ্ট্রপতির পদের জন্য সমস্ত প্রয়োজনীয়তা, নির্বাচন, দায়িত্ব ও কর্তব্য নির্ধারিত রয়েছে। তুরস্কের রাষ্ট্রপতির পদটি ২৯ অক্টোবর ১৯২৩ সালে তৈরি করা হয়েছিল। তুরস্কের রাষ্ট্রপতিকে প্রায়ই **Cumhurbaşkanı** নামে আখ্যা দেওয়া হয়, যার অর্থ 'জনগণের রাষ্ট্রপতি'।

২০১৭ সালে একটি সফল গণভোটে রাষ্ট্রপতিকে একটি নির্বাহী প্রধানে পরিণত করার পক্ষে ভোট দেয়। তুরস্কের রাষ্ট্রপতি উপরাষ্ট্রপতিদের নিয়োগ বা বরখাস্ত করতে পারেন।

## তালিকা
:*সম্পূর্ণ তালিকার জন্য দেখুন, [[তুরস্কের রাষ্ট্রপতিদের তালিকা]]*

## প্রাক্তন জীবিত রাষ্ট্রপতি
দুইজন প্রাক্তন তুর্কি রাষ্ট্রপতি যারা জীবিত আছেন, তাঁরা হলেন,

File:Ahmet Necdet Sezer.jpg|**[[আহমেত নেজদেত সেজের]]**(২০০০–২০০৭)
File:Abdullah Gül Senate of Poland (cropped).JPG|**[[আবদুল্লাহ গুল]]**(২০০৭–২০১৪)


## তথ্যসূত্র

বিষয়শ্রেণী:তুরস্কের রাষ্ট্রপতি
বিষয়শ্রেণী:তুরস্ক সরকার
বিষয়শ্রেণী:তুরস্কের রাষ্ট্রপ্রধান
বিষয়শ্রেণী:১৯২৩-এ তুরস্কে প্রতিষ্ঠিত
বিষয়শ্রেণী:তুরস্কের সরকার প্রধান
রশিদ বেহবুদভ

থাম্ব|Reshid Behbudov
**রশিদ বেহবুদভ** ( ; ১৪ই ডিসেম্বর ১৯১৫ - ৯ই জুন ১৯৮৯) ছিলেন একজন সোভিয়েত এবং আজারবাইজানীয় গায়ক এবং অভিনেতা।

রশিদ বেহবুদভ ১৯১৫ সালে তিবিলিসিতে জন্মগ্রহণ করেন। তার বাবা মজিদ বেহবুদভও একজন গায়ক ছিলেন। ১৯৪৫ সালে, তোফিগ গুলিয়েভের আমন্ত্রণে, রশিদ বেহবুদভ বাকুতে চলে যান। একই বছর তাঁকে *আরশিন মাল অ্যালান*  ( *দ্য ক্লথ পেডলার* ) চলচ্চিত্রের প্রধান চরিত্র আসগর হিসেবে অভিনয় করতে হয়। চলচ্চিত্রটি উজেইর হাজিবেইভের একটি নাটক  অবলম্বনে নির্মিত। এই চলচ্চিত্রে তার অভিনয় আর কণ্ঠের নৈপুণ্য তাঁকে আজারবাইজান জুড়ে খ্যাতি এনে দেয়।

অতি অল্প সময়ের মধ্যে, রশিদ বেহবুদভ জনপ্রিয় আজারবাইজানীয় সঙ্গীতশিল্পী হয়ে ওঠেন। ধ্রুপদী সঙ্গীত থেকে আধুনিক ভাবাবেগমূলক সঙ্গীত সকল ক্ষেত্রেই তাঁর প্রতিভার বিচরণ ছিল। বেহবুদভের বিরল কণ্ঠ প্রতিভা তাকে সোভিয়েত ইউনিয়নের "আয়রন কার্টেন " পেরিয়ে ভ্রমণের সুযোগ করে দেয়, এবং একজন গায়ক হিসেবে তিনি ইরান, তুরস্ক, চীন, ভারত, জাপান, সহ বিশ্বের বেশ কয়েকটি দেশে সফর করেন এবং কনসার্টে যোগ দেন। এছাড়ও আর্জেন্টিনা, এবং ইউরোপ, এশিয়া এবং ল্যাটিন আমেরিকার অন্যান্য অনেক দেশেও তিনি সফর করেছেন।

১৯৬৬ সালে তিনি *স্টেট সং থিয়েটার* তৈরি করেছিলেন, যা এখনও তার নাম বহন করে এবং তিনি ছিলেন এর একক শিল্পী এবং আর্টিস্টিক ম্যানেজার।

## সম্মাননা ও পুরস্কার

* সোভিয়ত আজারবাইজানের গন-শিল্পী সম্মাননা
* সোভিয়ত ইউনিয়নের গন-শিল্পী সম্মাননা (১৯৫৯)
* সমাজতান্ত্রিক শ্রমের নায়ক (২৩ এপ্রিল ১৯৮০)
* দুটি *অর্ডার অব লেনিন পুরস্কার* (৬ই জানুয়ারি ১৯৭৬, ২৩শে এপ্রিল ১৯৮০)
* *অর্ডার অব রেড ব্যানার অব লেবার* (১লা ফেব্রুয়ারি ১৯৬৬)
* *অর্ডার অব ফ্রেন্ডশিপ অব পিপলস* (১৩ই ডিসেম্বর ১৯৮৫)
* স্টালিন পুরস্কার, ২য় শ্রেণী (১৯৪৬) - "আরশিন মাল অ্যালান" (১৯৪৫) চলচ্চিত্রে তাঁর 'আসগর' ভূমিকার জন্য।
* সোভিয়ত আজারবাইজানীয় রাষ্ট্রীয় পুরস্কার (১৯৭৮) 

## স্মৃতি
১৪ই ডিসেম্বর ২০১০-এ, ফ্ল্যাশমব আজারবাইজান রশিদ বেহবুদভের সম্মানকে স্মরণ করতে এবং আজারবাইজানি সঙ্গীত ও সংস্কৃতির বিখ্যাত প্রতিনিধির ৯৫ তম জন্মবার্ষিকী উদযাপনের জন্য একটি ফ্ল্যাশ মবের আয়োজন করে। 

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:ফার্সি ভাষার সঙ্গীতশিল্পী
বিষয়শ্রেণী:স্তালিন পুরস্কার বিজয়ী
বিষয়শ্রেণী:আজারবাইজানি চলচ্চিত্র অভিনেতা
বিষয়শ্রেণী:জর্জীয় আজারবাইজানীয়
বিষয়শ্রেণী:সোভিয়েত আজারবাইজানীয়
বিষয়শ্রেণী:সোভিয়েত গায়ক
বিষয়শ্রেণী:তিবিলিসির ব্যক্তি
বিষয়শ্রেণী:২০শ শতাব্দীর সঙ্গীতশিল্পী
বিষয়শ্রেণী:২০শ শতাব্দীর গায়ক
রাধাবল্লভ সম্প্রদায়

**রাধাবল্লভ সম্প্রদায়** হলো একটি বৈষ্ণব সম্প্রদায় যা ১৫৩৫ সালে বৃন্দাবনে ভক্তি-কবি-সন্ত হিত হরিবংশ মহাপ্রভু (১৫০২-১৫৫২) এর সাথে শুরু হয়েছিল।

হরিবংশের দৃষ্টিভঙ্গি কৃষ্ণধর্মের সাথে সম্পর্কযুক্ত কিন্তু পরমসত্তা হিসেবে রাধার প্রতি ভক্তির ওপর জোর দেয়।

## বৈশিষ্ট্য

পণ্ডিত গাই এল বেকের মতে, রাধাবল্লভ সম্প্রদায়ের নিম্নলিখিত বৈশিষ্ট্য রয়েছে, কৃষ্ণীয় ঐতিহ্যের সাথে তুলনা করে।
# রাধা ও কৃষ্ণ সম্পর্কে এর দৃষ্টিভঙ্গি আদর্শিক কৃষ্ণবাদ ধর্মতত্ত্ব থেকে আলাদা। পরম পরম সত্তা হলেন দেবী রাধা, রাণী, যখন তাঁর সহধর্মিণী কৃষ্ণ হলেন পরম দেবতার দিকে শেষ ধাপ, তার সবচেয়ে অন্তরঙ্গ দাস।
# ঐতিহ্যটি যেকোন ধ্রুপদী দার্শনিক অবস্থান এবং পূর্ববর্তী চারটি প্রধান বৈষ্ণব সম্প্রদায়ের সাথে অসম্পূর্ণ থাকতে পছন্দ করে।
# এটি বিশুদ্ধ ভক্তি, ঐশ্বরিক প্রেমের উপর ভিত্তি করে ধর্মতাত্ত্বিক ও দার্শনিক ভাষ্য তৈরি করতে অস্বীকার করে।
# প্রতিষ্ঠাতা ও অনুগামীরা গৃহকর্তা ও সন্ন্যাস হিসেবে জীবনযাপন করেছেন এবং জীবনযাপন করেছেন তার প্রশংসা করা হয় না।

## ধর্মগ্রন্থ
স্বর্গীয় ভাষার মর্যাদা সহ আঞ্চলিক ব্রজভাষায় সৃষ্ট সম্প্রদায়ের প্রধান ধর্মগ্রন্থ।

# হিত-চৌরসী (চুরাশি পদ) — চুরাশিটি শ্লোক (স্তব), হিত হরিবংশ মহাপ্রভুর প্রধান কাজ।
# ব্যহুলাউ উৎসব কে পদ (রাধা ও কৃষ্ণের বিবাহের স্তোত্র)।

## মন্দির ও অনুষ্ঠান
বৃন্দাবন, মথুরার রাধাবল্লভ মন্দির  একই প্রচারের খুব বিখ্যাত মন্দির৷ এই মন্দিরটি রাধাবল্লভ, গোবিন্দ,  বাঁকে বিহারী মন্দির এবং আরও চারটি সহ বৃন্দাবনের ঠাকুরের সবচেয়ে বিখ্যাত ৭টি মন্দিরের মধ্যে রয়েছে। এই মন্দিরে, রাধার কোনো মূর্তি নেই, কিন্তু তার উপস্থিতি বোঝাতে কৃষ্ণের পাশে 'গাদি সেবা' স্থাপন করা হয়েছে।

রাধাবল্লভ মন্দিরটি হিত হরিবংশ মহাপ্রভু দ্বারা প্রতিষ্ঠিত হয়েছিল যিনি রাধাবল্লভের সংলগ্ন মন্দিরে পূজিত হন যা আগে রাধাবল্লভের মন্দির ছিল, কিন্তু মুঘল সম্রাট আওরঙ্গজেবের বৃন্দাবন আক্রমণের কারণে তাকে অন্য জায়গায় স্থানান্তরিত করা হয় এবং তারপর নতুন মন্দির তৈরি করা হয়। রাধাবল্লভের যুগল দর্শনকে কঠিন বলে মনে করা হয় কারণ আচারের কারণে "পট" বন্ধ হয়ে যায়। মদন তীরের সঙ্গে এই মন্দির এবং মহারাসমণ্ডলের সঙ্গে সেবা কুঞ্জ টিকেট অধ্যক্ষের দখলে এবং রাধাবল্লভের সম্পত্তি হিসেবে বিবেচিত হয়। এই মন্দিরে রাধাষ্টমী  বড়ভাবে পালিত হয় যা রাধার জন্মদিনে উৎসব।

কীর্তন "সমাজ-গায়ন" হলো রাধা-বল্লভের সম্মিলিত স্তোত্র গাওয়া হিন্দুস্তানি শাস্ত্রীয় সঙ্গীতের রূপ, যেমন "ধ্রুপদ" ও "ধমর"।

## আরও দেখুন
*  হিন্দু সম্প্রদায়
## টীকা

## তথ্যসূত্র

### গ্রন্থপঞ্জি
* 
* 
* 
* 
* 
## বহিঃসংযোগ
* 
* Sri Radha Rani — The Supreme Goddess of Vrindavan  by *Radhavallabh.com*

বিষয়শ্রেণী:হিন্দু সম্প্রদায়
বিষয়শ্রেণী:উত্তরপ্রদেশে হিন্দুধর্ম
বিষয়শ্রেণী:কৃষ্ণায়ত বৈষ্ণব সম্প্রদায়
বিষয়শ্রেণী:বৈষ্ণব উপসম্প্রদায়
বিষয়শ্রেণী:শাক্তধর্ম
বিষয়শ্রেণী:ভক্তি আন্দোলন
বিষয়শ্রেণী:১৫৩৫-এ ভারতে প্রতিষ্ঠিত
সূর্য শতকম

**সূর্য শতকম** () হলো সপ্তম শতাব্দীর সংস্কৃত শ্লোক যা ময়ূরভট্ট কর্তৃক হিন্দু দেবতা সূর্যের প্রশংসায় রচনা করা হয়েছে।

## ঘটনা
ময়ূরভট্ট কুষ্ঠরোগে ভুগছিলেন। তিনি বর্তমান বিহারের ঔরঙ্গাবাদ জেলার দেও-এ অবস্থিত বিখ্যাত দেও সূর্য মন্দিরে তপস্যা করেছিলেন। তিনি সূর্য দেবতার প্রশংসায় একশত শ্লোক রচনা করেছিলেন এবং কুষ্ঠরোগ নিরাময় করেছিলেন। তিনি যখন শ্লোকগুলি রচনা করছিলেন, তখন তিনি ব্রহ্মরাক্ষস দ্বারা বিরক্ত হয়েছিলেন কিন্তু তিনি তাকে পরাজিত করতে এবং সূর্যদেবকে খুশি করতে সক্ষম হন। ভগবান সূর্যের প্রশংসায় তিনি যে একশটি শ্লোক রচনা করেছিলেন তা সূর্য শতকম নামে বিখ্যাত হয়ে ওঠে। সংস্কৃতে শতকম মানে শত।
## শতকম শ্লোক
সূর্য শতকমের প্রথম দুটি শ্লোক নিম্নরূপ। শ্লোকের বিখ্যাত প্রথম স্তবকের কারণে, সূর্য শতকম সাধারণত আদিদেব নমস্তুভ্যাম শ্লোক নামেও পরিচিত:

## তথ্যসূত্র

বিষয়শ্রেণী:হিন্দু ধর্মগ্রন্থ
বিষয়শ্রেণী:সংস্কৃত গ্রন্থ
বিষয়শ্রেণী:বিহারের ইতিহাস
বিষয়শ্রেণী:৭ম শতাব্দীর সংস্কৃত সাহিত্য
ক্যালান এলিয়ট

**ক্যালান রেনি এলিয়ট** (; জন্ম: ৭ জুলাই ১৯৯৯; **ক্যালান এলিয়ট** নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্স এবং নিউজিল্যান্ড অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০১৮ সালে, এলিয়ট নিউজিল্যান্ড অনূর্ধ্ব-১৯ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ক্যালান রেনি এলিয়ট ১৯৯৯ সালের ৭ই জুলাই তারিখে স্কটল্যান্ডের ডামফ্রিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
এলিয়ট জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড়
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:এ-লিগের খেলোয়াড়
বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:নিউজিল্যান্ডের আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:মাদারওয়েল ফুটবল ক্লাবের খেলোয়াড়
সরকারি কে এম এইচ কলেজ

**সরকারি খন্দকার মোশাররফ হোসেন কলেজ** (বর্তমানে **সরকারি কে এম এইচ কলেজ**) বাংলাদেশের খুলনা বিভাগের ঝিনাইদহ জেলার একটি শিক্ষাপ্রতিষ্ঠান। কলেজটির জন্য স্থানীয় ব্যবসায়ী জনাব খন্দকার মোশাররফ হোসেন অনেক অবদান রাখেন। সেই জন্য তার নামেই কলেজটির নামকরণ হয় ‘খন্দকার মোশাররফ হোসেন কলেজ’।  বর্তমানে কলেজটি উচ্চ মাধ্যমিক, স্নাতক, সম্মান এবং স্নাতকোত্তর শ্রেণীতে বিভিন্ন বিষয়ে পাঠ দান করা হয়।

## ইতিহাস
কলেজটি প্রতিষ্ঠিত হয় ১৯৬৯ সালে ১৬ই জুলাই এবং ২রা আগস্ট যশোর বোর্ডের অনুমোদন লাভ করে। প্রথমে পুরনো হাইস্কুল প্রাঙ্গণ অর্থাৎ বর্তমান মহিলা ডিগ্রী কলেজে এবং পরে বর্তমান হাইস্কুলের এসেম্বিলহলে পরিচালিত হতে থাকে। কলেজটির প্রতিষ্ঠাকল্পে জনাব রফিউদ্দীন সরদার, হাজী মকবুল হোসেন, নূর মোহাম্মদ সরদার এবং মাসুদুন্নবী চৌধুরী ওরফে পান্নূ মিয়া, শামসুর রহমান, আসাদুজ্জামান কাটু মিয়া প্রমুখ কয়েকজন উৎসাহী কর্মী যথেষ্ট পরিশ্রম ও ত্যাগ স্বীকার করেন। কলেজটির জন্য স্থানীয় ব্যবসায়ী জনাব খোন্দকার মোশাররফ হোসেন অনেক অবদান রাখেন। সেই জন্য তাঁর নামেই কলেজটির নামকরণ হয় ‘খোন্দকার মোশাররফ হোসেন কলেজ’ এবং বর্তমান স্থানেই কোটচাঁদপুর রেলওয়ে ষ্টেশনের দক্ষিণ পূর্ব কোণে রেল লাইনের ধারেই কলেজটি স্থানান্তরিত হয় এবং ৭ একর জমির উপর নিজস্ব কলেজ বিল্ডিং-এ পরিচালিত হয়ে আসছে। প্রথম অধ্যক্ষ ছিলেন জনাব এস, এম, তাজুল ইসলাম এবং ১৯৭০ সাল থেকে ১৯৯৪ সাল পর্যন্ত অধ্যক্ষের পদে ছিলেন জনাব আবদুল মতলেব এবং কলেজটির উত্তরোত্তর উন্নতী করণে জনাব আব্দুল মতলেবের অবদান অপরিশীম। ১৯৭৫ সালে কলেজটি রাজশাহী বিশ্ববিদ্যালয় হতে স্নাতক পর্যায়ে অনুমোদন লাভ করে। ১৯৮৩ সালে তৎকালীন পৌর চেয়ারম্যান জনাব এম এ ওয়াদুদ হুলা মিয়া কলেজটি সরকারী করনে মাহামান্য রাষ্ট্রপতি জেনারেল হুসাইন মোহাম্মদ এরশাদকে অনুরোধ করেন এবং পরবর্তীতে কলেজটি সরকারী করণ হয়। বর্তমানে কলেজটি অনার্স কোর্স চালু হয়েছে।

## শিক্ষাকার্যক্রম
বর্তমানে উচ্চমাধ্যমিক শিক্ষা কার্যক্রম ও অনার্স কোর্স চালু রয়েছে। কলেজটিতে পাশের হার ৬৮.১১ শতাংশ।

### অনার্স কোর্স

* বাংলা
* ইতিহাস
* রাষ্ট্র বিজ্ঞান
* অর্থনীতি
* হিসাববিজ্ঞান
* ম্যানেজমেন্ট

## বর্তমান শিক্ষার্থী ও পরিকাঠামো
বর্তমানে কলেজটিতে শিক্ষার্থীর সংখ্যা প্রায় ৩১৮৭ জন শিক্ষাথী রয়েছে।  কলেজটি মোট জমির পরিমান ০৭ একর প্রতিষ্ঠিত। সরকারি খন্দকার মোশাররফ হোসেন কলেজের উত্তর দিকে দ্বীতল ভবনে অফিস রুম, লাইব্রেরী, কমনরুমসহ মানবিক ও বাণিজ্য শাখা। এবং কলেজের পশ্চিম দিকের দ্বীতল ভবনে সাইন্স ল্যাবরোটেরী, কম্পিউটার ল্যাবসহ সাইন্সের সকল ক্লাস ও পরীক্ষা নেওয়া হয়। কলেজেরমাঠের দক্ষিন পশ্চিমে একতলা বিশিষ্ট মসজিদ। কলেজের দুই ভবনের সামনে প্রশস্ত খেলার মাঠ । কলেজের পূর্বদিকে হোষ্টেল নির্মাণের জন্য খোলা জায়গা এবং একটি শিড়ি বাধাই করা পুকুর খনন করা আছে।

## বর্তমান শিক্ষক ও কর্মচারীদের সংখ্যা
কলেজটিতে বর্তমানে শিক্ষক-শিক্ষিকার সংখ্যা প্রায় ৩৬ জন। এবং অফিস কর্মকর্তার সংখ্যা ২৬ জন।

## সহকার্যক্রম

* বিএনসিসি

## তথ্যসূত্র

## বহিঃসংযোগ
* সরকারি কে এম এইচ কলেজ প্রাতিষ্ঠানিক ওয়েবসাইট 

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:ঝিনাইদহ জেলার মহাবিদ্যালয়
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত
বাঘ বন্দী খেলা

***বাঘ বন্দী খেলা***  হলো একটি জনপ্রিয় বাংলা রহস্যরোমাঞ্চকর চলচ্চিত্র যা পরিচালনা করেন পীযূষ বোস। এই চলচ্চিত্রটি বিখ্যাত লেখক প্রফুল্ল রায় এর গল্প অবলম্বনে নির্মিত। এই চলচ্চিত্রটি ১৯৭৫ সালে অসীমা ভট্টাচার্য্য ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন দীপঙ্কর চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, মহুয়া রায়চৌধুরী, পার্থ মুখোপাধ্যায়।

## কাহিনী
সারসংক্ষেপঃ- ভবেশ ব্যানার্জী একজন দুর্নীতিগ্রস্ত এবং ঢিলেঢালা চরিত্র। সে রাণীপুরে বসবাস করে, অননুমোদিত ব্যবসা, চোরাচালান ও অনৈতিক পাচারের সাথে জড়িত। তার ছেলে রাজেশ একজন সৎ মানুষ যে দোলনকে ভালোবাসে। ভবেশ জাল নথি ব্যবহার করে দোলনের বাবাকে প্রতারণা করেছে। রাজেশ যখন তার বাবার সাথে দেখা করতে আসে, তখন ভবেশ তার সমস্ত সম্পত্তি রাজেশকে উপহার দেয় রাজনৈতিক সুবিধা পাওয়ার জন্য এবং রাজনীতিতে প্রবেশ করে। ভবেশের দ্বিতীয় স্ত্রী বিভা পুরো চক্রান্ত জানে এবং রাজেশকে তা প্রকাশ করে। পুলিশ যখন ভবেশকে গ্রেপ্তার করতে আসে, তখন সে (ভবেশ) আত্মহত্যা করে।

## শ্রেষ্ঠাংশে
* উত্তম কুমার - ভবেশ ব্যানার্জী
* সুপ্রিয়া চৌধুরী - বিভা (ভবেশের ২য় স্ত্রী)
* শমিতা বিশ্বাস - ভবেশের ১ম স্ত্রী
* অসীম কুমার
* পার্থ মুখোপাধ্যায় - রাজেশ (ভবেশের ছেলে)
* মহুয়া রায়চৌধুরী - দোলন বোস
* সুলতা চৌধুরী
* কল্যাণী মন্ডল
* কল্যাণী অধিকারী
* অসিতবরণ মুখোপাধ্যায় - দোলনের পিতা
* জয়শ্রী ব্যানার্জী
* জ্যোৎস্না ব্যানার্জী
* ক্ষুদিরাম ভট্টাচার্য
* দিলীপ বোস
* অসীম বর্মণ
* রসুরাজ চক্রবর্তী
* বিজয়া চক্রবর্তী

## তথ্যসূত্র

## বহিঃসংযোগ
* 

বিষয়শ্রেণী:১৯৭৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
মোমবাতি (১৯৭৬-এর চলচ্চিত্র)

***মোমবাতি***  হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি বিখ্যাত লেখিকা মহাশ্বেতা দেবী এর উপন্যাস অবলম্বনে নির্মিত। এই চলচ্চিত্রটি ১৯৭৬ সালে কোয়ালিটি পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, অনিল চট্টোপাধ্যায়, ছায়া দেবী।

## কাহিনী

## শ্রেষ্ঠাংশে
* উত্তম কুমার
* সুপ্রিয়া চৌধুরী
* অনিল চট্টোপাধ্যায় 
* দিলীপ মুখোপাধ্যায়
* সুব্রতা চট্টোপাধ্যায়
* গীতা দে
* ছায়া দেবী
* গীতা প্রধান
* অমিত দে
* অনাদি বন্দ্যোপাধ্যায়
* মাস্টার আংশুমান
* মাস্টার অর্ঘ্য
* নন্দিতা বোস
* নীলিমা চক্রবর্তী

## তথ্যসূত্র

বিষয়শ্রেণী:১৯৭৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
সীন মরুভূমি

**সীন মরুভূমি** (, *মিদবার জিন*) হল দুটি অর্থ সহ একটি ভৌগোলিক শব্দ, একটি বাইবেলীয় তোরাহের একটি ধর্মীয় স্থান এবং অপরটি হচ্ছে আধুনিক ইসরায়েলের একটি মরুভূমি, উল্লেখ্য যে দুটি স্থান অপরিহার্যভাবে অভিন্ন নয়।

## বাইবেলীয় যীন মরুভূমি
যীন মরুভূমি একটি এলাকার নাম যা ইহুদিদের হিব্রু বাইবেল তথা খ্রিস্টধর্মের পুরাতন নিয়মের তোরাহ পুস্তকে কাদেশ-বার্নিয়া হিসেবে উল্লেখ রয়েছে (; ), এবং তাই এটিকে "**কাদেশের মরুভূমি**" ও বলা হয়ে থাকে ()।

## বাইবেলীয় সীন মরুভূমি
একইভাবে এর আরেকটি নামকরণ করা হয়েছে *[[সীনের মরুভূমি]]*। সীন মরুভূমির আধুনিক ইংরেজি অনুবাদ বিভ্রান্তির সৃষ্টি করে; কিন্তু এটা হিব্রু বাইবেলের গ্রিক অনুবাদ সপ্ততি ও লাতিন অনুবাদ ভালগেট থেকে সহজে বুঝা যায় না যে, কয়েকটি দৃষ্টান্ত ছাড়া, হিব্রু *যীন* ও *সীন* দুটিকে "সীন" হিসেবে দেখানো হয়েছে কিনা৷ "সীনের মরুভূমি" বাইবেলে সিনাই পর্বতের পার্শ্ববর্তী অঞ্চল হিসেবে উল্লেখ করা হয়েছে।; কেউ কেউ সিনাইকে কেন্দ্রী আরাভ সংলগ্ন পেট্রার আল-মাধবাদ হিসেবে চিহ্নিত করে এবং এবং এটি অনেকটাই সম্ভব যে "সীন মরুভূমি" এবং "যীন মরুভূমি" একই স্থান।

## চিহ্নিতকরণ
১৮৯৯ সালের দিকে, অধিকাংশ গবেষক ও ঐতিহ্যবাহী সূত্র, সীন মরুভূমিকা আরাভের সাথে চিহ্নিত করেছেন।

## আধুনিক সীন মরুভূমি
আধুনিক ইসরায়েল এই নামটি একটি নির্দিষ্ট দক্ষিণাঞ্চলীয় মরুভূমির জন্য গ্রহণ করেছে, যা বাইবেলীয় সীন মরুভূমি নাও হতে পারে।

এই অঞ্চলে ব্রিটিশ আরববাদী ও অভিযানকারী টি.ই লরেন্স ব্রিটিশ সেনাবাহিনীতে নিযুক্ত হওয়ার পর সামরিক সামরিক জরিপ করতে ঘুরে বেড়াচ্ছিলেন। প্যালেস্টাইন এক্সপ্লোরেশন ফান্ড কর্তৃক তহবিলকৃত তার এই অভিযানে সমগ্র নেগেভ মরুভূমির জরিপ অন্তর্ভুক্ত ছিল।

## গুরুত্বপূর্ণ পাখি অঞ্চল

সেদে বোকারের নিকটে বিরশেবার  দক্ষিণে এবং সমুদ্রপৃষ্ঠ থেকে  উচ্চতায় অবস্থিত ইসরায়েলের সীন মরুভূমির  বিশিষ্ট এলাকাকে বার্ডলাইফ ইন্টারন্যাশনাল আন্তর্জাতিক পাখি অঞ্চল হিসেবে স্বীকৃতি দিয়েছে। এখানের গুরুত্বপূর্ণ পাখিদের মাঝে রয়েছে বালি তিরস্কার, সাধারণ সারস, ম্যাককুইনের বাস্টার্ডস, সাদা ও কালো সারস, প্যালিড স্কোপ পেঁচা, মরুভূমির চিকন পেঁচা, মিশরীয় ও গ্রিফন শকুন, স্কুটি ও ল্যানার ফ্যালকন, আরবীয় বকবক, হুডেড হুইট্টিয়ার্স, এবং সিনাই রোজফিঞ্চস।

## তথ্যসূত্র

## গ্রন্থপঞ্জি
* Woolley, C. Leonard and Lawrence, T. E., *The Wilderness of Zin*. Rev. 3rd ed. (Winona Lake, Eisenbrauns, in association with Stacey International, London, 2003).

বিষয়শ্রেণী:বাইবেলীয় প্রস্থানের ঘাঁটি
বিষয়শ্রেণী:তাওরাতে বর্ণিত স্থান
বিষয়শ্রেণী:ইসরায়েলের মরুভূমি
সূর্যবাদ

থাম্ব|সাত মাথাবিশিষ্ট ঘোড়ার গাড়িতে সূর্যদেব
**সূর্যবাদ** হলো হিন্দুধর্মের একটি শাখা ও সম্প্রদায়, বৈদিক ঐতিহ্য হিসেবে উদ্ভূত। সূর্য অনুসারীরা সূর্যকে সগুণ ব্রহ্ম হিসেবে পূজা করে। বর্তমানে সূর্যবাদীরা খুব ছোট সম্প্রদায়, অন্যান্য বৃহত্তর সম্প্রদায় যেমন  বৈষ্ণবধর্ম বা শৈবধর্মের তুলনায় অনেক ছোট। খ্রিস্টীয় দ্বাদশ ও ত্রয়োদশ শতাব্দীতে মুসলিম বিজয়ের কারণে সূর্যবাদের দ্রুত পতন ঘটেছিল।

## ইতিহাস
ভারতে ঋগ্বেদের সময় থেকে সূর্যকে বিভিন্ন রূপে পূজা করা হয়ে আসছে। বৈদিক প্রার্থনায় গায়ত্রী মন্ত্রের আধিপত্য দ্বারা সূর্য  সম্প্রদায়ের বিশিষ্টতা ব্যাখ্যা করা হয়েছে। মহাভারত, রামায়ণ, মার্কণ্ডেয় পুরাণ এবং পঞ্চম শতাব্দীর একটি শিলালিপির মতো অনেক নথিতে এই সম্প্রদায়ের ধর্মতত্ত্ব দেখা যায়।
### মহাভারতে
এক অনুষ্ঠানে, সকালে কক্ষ থেকে বের হওয়ার সময়, যুধিষ্ঠির আট হাজার অনুসারী সহ এক হাজার সৌরীয় ব্রাহ্মণের মুখোমুখি হন।
## সূর্য পূজা
সূর্য সম্প্রদায়ের পুরোহিতদের বলা হত মগ, ​​ভোজক বা সাকাদ্বীপীয় ব্রাহ্মণ। সূর্য সম্প্রদায়ের মধ্যে, দেবতা সূর্য হলেন ত্রিমূর্তির অধিপতি, শাশ্বত ব্রহ্ম ও পরমাত্মা, সমস্ত প্রাণীর আত্মা, স্বয়ং অস্তিত্ব, অজাত, সমস্ত কিছুর কারণ এবং জগতের ভিত্তি। সূর্য  অনুসারীরা সূর্যকে সগুণ ব্রহ্ম হিসেবে পূজা করে।

## ধর্মগ্রন্থ
সৌর সম্প্রদায়ের সবচেয়ে গুরুত্বপূর্ণ গ্রন্থ হল সূর্য সংহিতা। এটির একমাত্র বিদ্যমান অনুলিপি বর্তমানে নেপালে রয়েছে এবং ৯৪১ খ্রিস্টাব্দের তারিখে বলা হয়েছে তবে এটি পুরানো বলে মনে করা হয়। গুরুত্বের আরেকটি পাঠ হল সূর্য শতকম, একশত স্তবকের সংস্কৃত কবিতা। কবিতাটি স্রাগধারা ছন্দে রচিত হয়েছিল এবং হর্ষবর্ধনের দরবারে একজন কবি ও বাণভট্টের প্রতিদ্বন্দ্বী ময়ূরভট্ট দ্বারা গৌড়ি শৈলীতে লেখা হয়েছিল। এই পাঠে সূর্যকে মোক্ষ প্রদানকারী হিসাবে জোর দেওয়া হয়েছে। সাম্বপুরাণ, সৌরিত উপপুরাণ, সম্পূর্ণরূপে সূর্যকে উৎসর্গ করা পাঠ।

## তথ্যসূত্র

বিষয়শ্রেণী:হিন্দু সম্প্রদায়
নোমান নাঈম

**নোমান নাঈম** (জন্ম: ২৭ এপ্রিল ১৯৮৩) একজন পাকিস্তানি দেওবন্দি ইসলামি পণ্ডিত এবং লেখক যিনি জামিয়া বিন্নুরীয়ার মুহতামিম হিসেবে দায়িত্বরত আছেন।

## জীবনী
নোমান নাঈম ১৯৮৩ সালের ২৭ এপ্রিল জন্মগ্রহণ করেন। তিনি মুহাম্মদ নাঈমের বড় ছেলে। তিনি জামিয়া বিন্নুরীয়াতে পড়াশোনা করেছেন। তিনি ফেডারেল উর্দু বিশ্ববিদ্যালয় থেকে কলাবিদ্যায় স্নাতক এবং স্নাতকোত্তর ডিগ্রি লাভ করেন। ২০২০ সালে তিনি তার ডক্টরেট পড়াশোনা শেষ করেন।

২০২০ সালের জুনে তার পিতা মুহাম্মদ নাঈমের মৃত্যুর পর তিনি বিন্নুরীয়ার মুহতামিম নিযুক্ত হন। তিনি মাজমাউল উলুম আল ইসলামিয়ার সহ-সভাপতি হিসেবেও দায়িত্ব পালন করছেন, যা ধর্মীয় ও ধর্মনিরপেক্ষ শিক্ষার মধ্যে সমন্বয় সাধনের জন্য ২০২১ সালের মে মাসে গঠিত একটি শিক্ষা বোর্ড।
## আরও দেখুন
* দেওবন্দি ব্যক্তিত্বের তালিকা

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানের ইসলামি চিন্তাবিদ
বিষয়শ্রেণী:পাকিস্তানি লেখক
বিষয়শ্রেণী:হানাফি ফিকহ পণ্ডিত
বিষয়শ্রেণী:২১শ শতাব্দীর ইসলামের মুসলিম পণ্ডিত
বিষয়শ্রেণী:ইসলামি চিন্তাবিদ
বিষয়শ্রেণী:ইসলামের মুসলিম পণ্ডিত
বিষয়শ্রেণী:পাকিস্তানি ইসলামপন্থী
বিষয়শ্রেণী:পাকিস্তানি সুন্নি মুসলিম
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:করাচির ব্যক্তি
বিষয়শ্রেণী:জীবিত ব্যক্তি
বিষয়শ্রেণী:সুন্নি ইসলামের পণ্ডিত
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:গুজরাতি বংশোদ্ভূত পাকিস্তানি ব্যক্তি
বিষয়শ্রেণী:মুহাজির ব্যক্তি
আলিফুশি

**আলিফুশি** (ধিবেহী: އަލިފުށި) হলো মালদ্বীপের রা আতল নামক প্রশাসাসনিক বিভাগের বসতিপূর্ণ একটি দ্বীপ।

## ইতিহাস

### পওয়েল দ্বীপপুঞ্জ
লেফটেন্যান্ট এফ,এফ, পওয়েল ১৮৩৪-৩৬ সালের মধ্যবর্তী সময়ে মালদ্বীপের প্রবালপ্রাচীরে হওয়া জরিপে গুরুত্বপূর্ণ ভূমিকা পালন করেন। তার নামানুসারে ক্যাপ্টেন রবার্ট মোর্সবি আলিফুশি এবং এত্থিঙ্গিলি দ্বীপদ্বয়ের নামকরণ করেন পওয়েল দ্বীপপুঞ্জ। পওয়েল পরবর্তীতে ক্যাপ্টেন পদে পদন্নোতি পেয়ে সিলনের উত্তর-পশ্চিম উপকূলে জরিপের কাজে যান।

## ভূগোল
আলিফুশি এবং এত্থিঙ্গিলি ( নৌবিভাগের তালিকা অনুসারে পাওয়েল দ্বীপপুঞ্জ) দ্বীপপুঞ্জ একটি বিচ্ছিন্ন শিলার উপর, যা গভীর জলে পরিবেষ্টিত এবং প্রধান উত্তর মালহস্মাদুলহু প্রবাল্প্রাচীরের উত্তর প্রান্তের মধ্যে দাঁড়িয়ে আছে।  

আলিফুশি রাজধানী মালে হতে ২০৭.৪৩ কিলোমিটার (১২৯ মাইল; ১১২ নটিক্যাল মাইল) উত্তরে অবস্থিত।

## জনসংখ্যা

২০০৬ সালে আলিফুশি দ্বীপে জনসংখ্যা ১৯৭৪ (এক হাজার নয়শত চুয়াত্তর) হলেও ২০১৪ সালে তা ২০.১ শতাংশ হ্রাস পেয়ে জনসংখ্যা ১৫৭৮ (এক হাজার পাঁচশত আটাত্তর)- এ নেমে আসে।

## অর্থনীতি
এই দ্বীপটি তার কাঠমিস্ত্রি এবং নৌকা নির্মাতাদের জন্য বিখ্যাত।

## তথ্যসূত্র

বিষয়শ্রেণী:মালদ্বীপের দ্বীপ
বিষয়শ্রেণী:উইকিউপাত্তে স্থানাঙ্ক আছে
রেনং

**রেনং** ( (উচ্চারণ)) দক্ষিণ থাইল্যান্ডের একটি শহর (*থেসাবান মুয়াং*), রেনং প্রদেশ এবং মুয়াং রেনং জেলার প্রাক্তন রাজধানী। শহরটি পুরো তাম্বন খাও নিভেট এলাকা জুড়ে অবস্থিত। ২০০৫ সালের হিসাবে, এর জনসংখ্যা ছিল ১৬,১৬৩ জন। সড়কপথে ব্যাংককের ৫৮৬ কিলোমিটার (৩৬৪ মাইল) দক্ষিণ-পশ্চিমে রেনং শহর অবস্থিত।

## ভূগোল
রেনং শহর মায়ানমারের কাওথাউং (পূর্বে ভিক্টোরিয়া পয়েন্ট)-এর বিপরীতে, পাক চান (বা ক্রাবুরি) নদীর মোহনায় অবস্থিত। রেনং শহরের পূর্বে রয়েছে টেনাসেরিম পাহাড় এবং উত্তরে মোহনার প্রান্ত বরাবর আরেকটি ছোট শৈল প্রবাহিত হয়েছে।

## জলবায়ু
রেনং একটি গ্রীষ্মমণ্ডলীয় মৌসুমী জলবায়ুর শহর (কোপেন জলবায়ু শ্রেণিবিভাগ *Am* )। সারা বছর তাপমাত্রার তেমন পরিবর্তন না হলেও, প্রাক-বর্ষা মৌসুমে (ফেব্রুয়ারি থেকে এপ্রিল) দিনে কিছুটা গরম অনুভূত হয়। তবে, টেনাসেরিম পাহাড়ের পশ্চিমে রেনং শহর অবস্থিত বলে, বর্ষা মৌসুমে বৃষ্টিপাতের হার ব্যাপকভাবে বৃদ্ধি পায়, ফলশ্রুতিতে মে থেকে অক্টোবর পর্যন্ত মুষলধারে বৃষ্টি হয় এবং এপ্রিল ও নভেম্বরের পরিবর্তনের মাসে উল্লেখযোগ্য পরিমাণে বৃষ্টিপাত হয়।

## পরিবহন
ফেত কাসেম রোড (থাইল্যান্ড রুট ৪) রেনং শহরের মধ্য দিয়ে চলে গেছে। শহর থেকে বিমানবন্দর প্রায় ২৪ কিলোমিটার (১৫ মাইল) দক্ষিণে অবস্থিত।

থাইল্যান্ড বন্দর কর্তৃপক্ষ রেনং বন্দর পরিচালনা করে, যা ভারত মহাসাগরে থাইল্যান্ডের প্রধান বন্দর। ২০০৮ সালের রেনং-এর মানব-পাচারের ঘটনায় ৫৪ নিহত হয়েছিলেন বলে জানা যায়। 

## তথ্যসূত্র

## বহিঃসংযোগ

বিষয়শ্রেণী:ভারত মহাসাগরের বন্দর ও পোতাশ্রয়
বিষয়শ্রেণী:উদ্ধৃতি শৈলীতে থাই ভাষার উৎস (th)
বিষয়শ্রেণী:রেনং
বিষয়শ্রেণী:রেনং প্রদেশের জনবহুল স্থান
বিষয়শ্রেণী:থাইল্যান্ডের শহর ও নগর
মুখতার আলম শিকদার

**মুখতার আলম শিকদার** হচ্ছেন কাবা ঘরের গিলাফ প্রস্তুতকারক প্রতিষ্ঠানের প্রধান ক্যালিগ্রাফার। সৌদি সরকার শায়খ মোখতার আলম শিকদারকে বিশেষভাবে সন্মান প্রদান করে সে দেশের নাগরিকত্ব প্রদান করেছে। তিনি একজন কুরআনের হাফেজ ছিলেন।

## জন্ম ও পারিবারিক জীবন
শায়খ মুখতার আলম শিকদার ১৯৬২ সালে সৌদি আরবের পবিত্র মক্কা নগরীতে জন্মগ্রহণ করেন।  শায়খ মুখতার আলম শিকদার লোহাগাড়া উপজেলার আধুনগর ইউনিয়নের রশিদের ঘোনা কবির মোহাম্মদ শিকদার পাড়ার মফিজুর রহমান ও শিরিন আক্তারের পুত্র। উল্লেখ্য,শায়খ মুখতার আলম শিকদারের পিতা মফিজুর রহমান কাজের সুবাধে ১৯৫৯ সাল হতে সপরিবারে সৌদি আরবে বসবাস করে আসছিলেন। তিনি বিবাহিত ও চার কন্যা সন্তানের জনক।
## শিক্ষাজীবন
মুখতার আলম ১৯৭৭ সালে পবিত্র কোরআন হিফজ সম্পন্ন করেন। মোখতার আলম ১৯৭৮ সালে গ্র্যান্ড মসজিদের ক্যালিগ্রাফি স্কুলে ভর্তি হন। সেখানে তিনি দুই বছর পড়াশোনা করেন।  ১৯৯২ সালে মক্কার বিখ্যাত উম্মুল কোরা বিশ্ববিদ্যালয় থেকে শিল্পকলা বিষয়ে স্নাতক ও ২০০১ সালে স্নাতকোত্তর সম্পন্ন করেন। বর্তমানে পিএইচডি গবেষণারত। ১৯৯৫ সাল থেকে তিনি একই বিশ্ববিদ্যালয়ে শিল্পকলা বিষয়ে শিক্ষকতা করেন । ৪০ বছর যাবত তিনি আরবী ক্যালিগ্রাফি পেশায় কাজ করছেন। এছাড়া তিনি একই বিশ্ববিদ্যালয়ের ডিপ্লোমা, স্নাতকোত্তর ও পিএইচডি ডিগ্রিধারীদের সার্টিফিকেটের ক্যালিগ্রাফার হিসেবেও কাজ করেছেন।
## কর্মজীবন
মুখতার আলম ২০০২ সাল হতে মক্কার পবিত্র কাবা ঘরের গিলাফ (কিসওয়াহ্) প্রস্তুতকারক প্রতিষ্ঠানে প্রধান ক্যালিগ্রাফার হিসেবে কর্মরত আছেন। বিভিন্ন আন্তর্জাতিক প্রদর্শনী ও ফোরামে তাঁর প্রধান ক্যালিওগ্রাফিগুলো প্রদর্শিত হয়েছে। ক্যালিগ্রাফি দক্ষতা বিষয়ক প্রশিক্ষণে তিনি গুরুত্বপূর্ণ পাঠদান করেন। মক্কার দ্য ইনস্টিটিউট অব হলি মসকো তথা পবিত্র মসজিদুল হারাম পরিচালিত প্রতিষ্ঠানে ক্যালিগ্রাফি বিষয়ক তাঁর পাঠ শেখানো হচ্ছে। শায়খ মোখতার আলম শিকদার তাঁর পূর্বসূরী আবদুর রহিম বোখারীর স্থলাভিষিক্ত হয়েছেন। তিনি ১৯৯৬ সালে ৯০ বছর বয়সে মারা যান। 
## তথ্যসূত্র

বিষয়শ্রেণী:বাংলাদেশী চারুলিপিকর
বিষয়শ্রেণী:সৌদি আরবীয় চারুলিপিকর
বিষয়শ্রেণী:বাংলাদেশী কুরআনের হাফেজ
বিষয়শ্রেণী:চুনতি হাকিমিয়া কামিল মাদ্রাসার প্রাক্তন শিক্ষার্থী
বিষয়শ্রেণী:উম্মুল কুরা বিশ্ববিদ্যালয়ের প্রাক্তন শিক্ষার্থী
সনাতনী

**সনাতনী** (,) শব্দটি হিন্দু কর্তব্যকে বর্ণনা করতে ব্যবহৃত হয় যা বেদ, উপনিষদ, পুরাণ এবং অন্যান্য হিন্দু ধর্মগ্রন্থ যেমন রামায়ণ এবং এর সংস্করণগুলি, সেইসাথে মহাভারত (ভগবদ্গীতা সহ) থেকে শিক্ষাকে অন্তর্ভুক্ত করে, যেটিকে প্রায়ই হিন্দু দর্শনের সংক্ষিপ্ত নির্দেশিকা এবং মানব জীবনের স্বয়ংসম্পূর্ণ ব্যবহারিক নির্দেশিকা হিসাবে বর্ণনা করা হয়। শব্দটি সনাতনধর্ম থেকে উদ্ভূত হয়েছে, যার উৎস মানব ইতিহাসের বাইরে, যেমনটি হিন্দু ধর্মগ্রন্থে প্রকাশিত হয়েছে।

সনাতানীদের সাধারণ কর্তব্যের মধ্যে রয়েছে সততা, জীবকে আঘাত করা থেকে বিরত থাকা, পবিত্রতা, সদিচ্ছা, করুণা, ধৈর্য, ​​সহনশীলতা, আত্মসংযম, উদারতা ও তপস্যা।

## সম্প্রদায় হিসাবে
যেহেতু অনেক সংস্কারপন্থী সম্প্রদায় সমাজ বা সন্তের নেতৃত্বে ছিল, তাই সনাতনীকে প্রায়শই সমাজবাদী ও সন্তপন্থীদের (অর্থাৎ যারা তাদের সন্তের দেখানো পথে চলে) এর বিপরীতে ধরা হয়। দক্ষিণ ভারতের বিপরীতে, যেখানে শৈবধর্ম, শাক্তধর্ম ও বৈষ্ণবধর্মের মতো ধর্মীয় ঐতিহ্যগুলি প্রধান হিন্দু সম্প্রদায় গঠন করে, এবং উত্তর ভারতের অনেক অঞ্চলে "তারা কার্যকরভাবে সনাতনী পরিচয়ের অধীনে অন্তর্ভুক্ত ছিল" এবং সমাজ ও সন্তপন্থীরা হিন্দুদের মধ্যে কোনো পার্থক্য করেনি।

আর্য সমাজের মতো সংস্কারবাদী সম্প্রদায় প্রায়শই তাদের পদ্ধতিতে মৌলবাদী। আর্য সমাজ বেদকে অভ্রান্ত ধর্মগ্রন্থ হিসেবে গণ্য করে এবং সনাতনী হিন্দুধর্মের অবৈদিক উদ্ভাবন হিসেবে যাকে তা প্রত্যাখ্যান করে। অ-বৈদিক সংযোজনগুলির মধ্যে রয়েছে উত্তরাধিকারসূত্রে প্রাপ্ত বর্ণ, শ্রদ্ধেয় সম্প্রদায় হিসাবে ব্রাহ্মণদের অবস্থান, মূর্তিপূজা, এবং সনাতনী হিন্দুধর্মসভায় হাজার হাজার দেবতার সংযোজন।

এই পার্থক্যগুলি প্রায়ই সামাজিক অনুশীলনে স্পষ্ট হয়।
আর্য সমাজী বিবাহ, উদাহরণস্বরূপ, বৈদিক অনুশীলনের উপর ভিত্তি করে এবং যে কোন বর্ণ-ঐতিহ্যের যোগ্য ব্যক্তির সাথে বিবাহ পরিচালনা করার প্রবণতা সহজ ও সংক্ষিপ্ত হতে থাকে, যেখানে সনাতনী বিবাহগুলি দীর্ঘ হয়, আরও জটিল আচার-অনুষ্ঠান সহ এবং সর্বদা কার্যকারী ব্রাহ্মণ পুরোহিত জড়িত।

## অন্যান্য সম্প্রদায়ের সাথে প্রতিযোগিতা
সনাতনী ও সংস্কারবাদীরা (যেমন আর্য সমাজ, রাধা সোমি ও রামকৃষ্ণ মিশন) এক শতাব্দীরও বেশি সময় ধরে অনুসারীদের জন্য প্রতিদ্বন্দ্বিতা করেছে, কখনও কখনও হিন্দু সমাজে গভীর বিভেদ সৃষ্টি করেছে, যেমনটি দক্ষিণ আফ্রিকান হিন্দুদের ক্ষেত্রে ছিল আর্য সমাজ ও সনাতনীদের মধ্যে বিভক্তি। যদিও সংস্কারবাদী দলগুলি প্রাথমিকভাবে আরও ভালভাবে সংগঠিত হয়েছিল, ১৮৬০ সালের মধ্যে, সনাতনী গোষ্ঠীগুলিতেও অভ্যন্তরীণ পাল্টা-সংস্কারের একটি প্রক্রিয়া চলছিল, এবং সনাতন ধর্মের মতো আধুনিক লাইনে গোঁড়া বিশ্বাসের প্রচারের জন্য সমাজের আবির্ভাব ঘটে ১৮৭৩ সালে রক্ষিণী সভা। কিছু ধর্মীয় ভাষ্যকার হিন্দুধর্মের মধ্যে সনাতানি-সামাজি দ্বিধাবিভক্তিকে খ্রিস্টান ধর্মের ক্যাথলিক-প্রতিবাদী  বিভাগের সাথে তুলনা করেছেন।

## আরও দেখুন
* সনাতন ধর্ম

## তথ্যসূত্র

বিষয়শ্রেণী:হিন্দু সম্প্রদায়
সৌদি আরবে তথ্যপ্রযুক্তিনির্ভর শাসন

**[[সৌদি আরব|সৌদি আরবে]] ই-গভর্নমেন্ট** ৭ সেপ্টেম্বর ২০০৩ তারিখের রাজকীয় ডিক্রি নং 7/B/33181 অনুসারে প্রতিষ্ঠিত হয়েছিল।ই-গভর্নমেন্ট তৈরি করেছে যোগাযোগ ও তথ্য প্রযুক্তি মন্ত্রণালয়। ২০০৫ সালে, যোগাযোগ ও তথ্য প্রযুক্তি মন্ত্রণালয় অর্থ মন্ত্রণালয় এবং যোগাযোগ ও তথ্য প্রযুক্তি কমিশনের সাথে ই-গভর্নমেন্ট প্রোগ্রাম *ইয়েসার* তৈরি করে। পোর্টালটি সৌদি আরবের লোকদের জন্য প্রায় ২৫০০টি পরিষেবা প্রদান করে। পরিষেবার মূল লক্ষ্য হল দ্রুত এবং পর্যাপ্ত সহায়তা প্রদানের মাধ্যমে নাগরিক, বাসিন্দা এবং দর্শনার্থীদের লেনদেন সহজতর করা। অধিকন্তু, ইয়েসার দক্ষতা এবং ক্ষমতার উন্নতির মাধ্যমে একটি টেকসই অগ্রগতি অর্জনে সরকারি সংস্থাগুলিকে উৎসাহিত করতে অবদান রাখে।

জাতিসংঘের ই-গভর্নমেন্ট সার্ভে দ্বারা পরিচালিত একটি মূল্যায়নে রিয়াদ, সৌদি আরব, অন্যান্য ৪০টি শহরের মধ্যে ৩০তম স্থান পেয়েছে।

আগস্ট ২০১৯ সালে, সৌদি আরব দেশে উদ্ভাবন এবং ডিজিটাল রূপান্তরকে সমর্থন করার জন্য ডেটা এবং কৃত্রিম বুদ্ধিমত্তার জন্য সৌদি কর্তৃপক্ষ প্রতিষ্ঠার জন্য একটি রাজকীয় ডিক্রি ঘোষণা করেছে। রাজ্যের ভিশন ২০৩০ অর্জনের জন্য আরও দুটি সংস্থা তৈরি করা হয়েছিল এবং কর্তৃপক্ষের সাথে যুক্ত হয়েছিল।এই সংস্থাগুলি হল: "দ্য ন্যাশনাল সেন্টার ফর আর্টিফিশিয়াল ইন্টেলিজেন্স" এবং "দ্য ন্যাশনাল ডেটা ম্যানেজমেন্ট অফিস"।

## মেড কনসাল্ট
"মেড কনসাল্ট" হলো সৌদি স্বাস্থ্য মন্ত্রণালয় দ্বারা চালু করা একটি অ্যাপ্লিকেশন। অ্যাপটির মূল উদ্দেশ্য হল ডায়াগনস্টিক ভুল কমানো এবং রোগীদের নিরাপত্তা ব্যবস্থার উন্নতি করা। অ্যাপটি ভিজ্যুয়াল যোগাযোগ কৌশল ব্যবহার করে স্বল্পোন্নত দেশগুলোতে চিকিৎসা চিকিৎসক প্রদাষ এবং বিশ্বব্যাপী পরামর্শপ্রদানে ব্যবহৃত হয়। এটি ডব্লিউএইচও এবং কেএসরিলিফের সহযোগিতায় চালু করা হয়েছিল।

## ই-ভিসা
সৌদি ভিশন ২০৩০ এর কাঠামোর মধ্যে, সৌদি মন্ত্রণালয় ২০২৯ সালে জর্ডানে প্রথম ই-ভিসা প্রকল্প চালু করেছে। প্রকল্পের মূল লক্ষ্য হজযাত্রীদের সর্বোত্তম এবং সেরা পরিষেবা প্রদান করা। তাছাড়া, বিশ্বের বিভিন্ন সৌদি মিশনারিরা এখন দেশটিতে যেতে ইচ্ছুক পর্যটকদের জন্য ই-ভিসা আবেদন বাস্তবায়নের জন্য নিজেদের প্রস্তুত করছে। সেখানে বিভিন্ন কার্যক্রম সংঘটিত হয়।

### হজ ও ওমরাহ ই-ভিসা
২০১৯ সালে, সৌদি হজ ও ওমরাহ মন্ত্রণালয় বিশ্বব্যাপী হজ ও ওমরাহ পালন করতে ইচ্ছুক মুসলমানদের ই-ভিসা প্রদানের কার্যক্রম শুরু করে।  এই ধরনের একটি ইলেকট্রনিক ভিসা একটি এজেন্সি পরিদর্শন এবং সৌদি দূতাবাস দ্বারা পাসপোর্ট চেক করার প্রক্রিয়াকে প্রতিস্থাপন করবে৷

### তাৎক্ষণিক পর্যটন ভিসা
এটি একটি অনলাইন ই-ভিসা প্রদানের ব্যবস্থা যা সৌদি কর্তৃপক্ষ ২০১৯ সালে চালু করেছে। ভিসার মূল লক্ষ্য হল "জেদ্দা সিজন" পর্যটন উৎসবে যোগদান করতে ইচ্ছুক ব্যক্তিদের উৎসাহিত করা। ভিসাটি ৩ মিনিটের মধ্যে প্রক্রিয়া করা এবং প্রদান করা যেতে পারে তবে শর্ত থাকে যে আবেদনকারী জেদ্দা সিজনের অন্তত একটি ইভেন্টের জন্য একটি টিকিট কিনবেন৷

## তথ্যসূত্র

বিষয়শ্রেণী:২০০৩-এ সৌদি আরবে প্রতিষ্ঠিত
বিষয়শ্রেণী:দেশ অনুযায়ী তথ্যপ্রযুক্তিনির্ভর শাসন
বিষয়শ্রেণী:সৌদি আরব সরকার
বিষয়শ্রেণী:সৌদি আরবে বিজ্ঞান ও প্রযুক্তি
অস্ট্রিয়ায় হিন্দুধর্ম

হিন্দুধর্ম একটি সংখ্যালঘু ধর্ম যা অস্ট্রিয়ার জনসংখ্যার প্রায় ০.১৫%। হিন্দুধর্ম অস্ট্রিয়ার ১৬টি স্বীকৃত ধর্মের একটি নয়। অস্ট্রিয়ান আইন ধর্মীয় গোষ্ঠীগুলিকে সমাজ হিসাবে স্বীকৃত নয়, ধর্মীয় বিষয়ক অফিসের কাছে স্বীকারোক্তিমূলক সম্প্রদায় হিসাবে সরকারী মর্যাদা খোঁজার অনুমতি দেয়। হিন্দুধর্ম অস্ট্রিয়ার আটটি স্বীকারোক্তিমূলক সম্প্রদায়ের একটি। তবে সহজ যোগ এবং কৃষ্ণ চেতনার জন্য ইন্টারন্যাশনাল সোসাইটি অ্যাসোসিয়েশন হিসাবে শ্রেণীবদ্ধ করা হয়েছে, একটি স্বীকারোক্তিমূলক সম্প্রদায় হিসাবে নয়।

## ইতিহাস
থাম্ব|অস্ট্রিয়ায় হরে কৃষ্ণ অনুষ্ঠানে

১৯৮০ সালে বাঙালি বিমল কুন্ডু ভারতীয় উপমহাদেশ থেকে অভিবাসী হিন্দুদের জন্য অস্ট্রিয়ায় প্রথম হিন্দু ধর্মীয় সমাজ প্রতিষ্ঠা করেন । তিনি এখন আফ্রো-এশিয়ান ইনস্টিটিউটের একটি ছোট মন্দির পরিচালনা করেন। ১৯৯৮ সাল থেকে, "অস্ট্রিয়ার হিন্দু ধর্মীয় সোসাইটি" সমস্ত হিন্দুদের জন্য "রাষ্ট্র-নিবন্ধিত স্বীকারোক্তিমূলক সম্প্রদায়" হিসাবে অফিসিয়াল প্রতিনিধি। এটি এগারোটি ধর্মীয় গোষ্ঠীর মধ্যে একটি যা ধর্মীয় স্বীকারোক্তিমূলক সম্প্রদায়ের অবস্থা সম্পর্কিত অস্ট্রিয়ান আইন অনুসারে স্বীকারোক্তিমূলক সম্প্রদায় গঠন করে। এটি এখনও একটি আইনগতভাবে স্বীকৃত ধর্ম নয়, এবং তাই রাষ্ট্র থেকে সমর্থন পাওয়ার যোগ্য নয়, তবে তারা ২০ বছরের অস্তিত্বের পরে এটির জন্য যোগ্য হতে পারে।

## জনসংখ্যা

২০১৭ সালের হিসাবে, হিন্দু ধর্ম অস্ট্রিয়ার জনসংখ্যার ০.১৫% গঠন করে। অস্ট্রিয়ায় প্রায় ১১,০০০ হিন্দু আছে।

## আরো দেখুন
* লিথুয়ানিয়ায় হিন্দু ধর্ম
* পশ্চিমে হিন্দু ধর্ম
* অস্ট্রিয়ায় ধর্ম

## তথ্যসূত্র

## বহিঃসংযোগ


বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:অস্ট্রিয়ায় ধর্ম
বিষয়শ্রেণী:ইউরোপে হিন্দুধর্ম
পূর্বাঞ্চল এক্সপ্রেসওয়ে

**পূর্বাঞ্চল এক্সপ্রেসওয়ে** ভারতের উত্তরপ্রদেশ রাজ্যের একটি ৩৪০.৮ কিমি দীর্ঘ ও ৬-লেন চওড়া (৮ লেন পর্যন্ত প্রসারিত করা সম্ভব) প্রবেশাধিকার-নিয়ন্ত্রিত এক্সপ্রেসওয়ে। এক্সপ্রেসওয়েটি গাজীপুর জেলার এনএইচ-৩১-এর পার্শ্ববর্তী হায়দরিয়া গ্রামের সঙ্গে লখনউ জেলার গোসাইনগঞ্জের নিকটে চাঁদ সরাই গ্রামকে সংযুক্ত করে। এটি উত্তরপ্রদেশ এক্সপ্রেসওয়েজ ইন্ডাস্ট্রিয়াল ডেভেলপমেন্ট অথরিটি (ইউপিইআইডিএ) দ্বারা বিকাশিত করা হয়। পূর্বাঞ্চল এক্সপ্রেসওয়েতে বিমানের জরুরি অবতরণের জন্য সুলতানপুর জেলার কুরেভারের নিকট আখলকিরি করবত গ্রামে একটি ৩.২ কিলোমিটার দীর্ঘ বিমান স্ট্রীপ রয়েছে। নির্মাণ কাজ ইউপিইআইডিএ দ্বারা ২০১৮ সালের ১০ই অক্টোবর শুরু হয় এবং উদ্বোধন ২০২১ সালের ১৬ই নভেম্বর করা হয়।

প্রকল্পটি উত্তরপ্রদেশের তৎকালীন মুখ্যমন্ত্রী অখিলেশ যাদব ২০১৫ সালের মে মাসে লখনউ-আজমগড়-বালিয়া এক্সপ্রেসওয়ে হিসাবে ঘোষণা করেছিলেন। পরে, যোগী আদিত্যনাথ সরকার দ্বারা লখনউ-আজমগড়-গাজিপুরে রুট পরিবর্তন করা হয় এবং প্রয়োজনীয় জমির প্রায় ৯৫% অধিগ্রহণের পরে, ২০১৮ সালের ১৪ই জুলাই প্রধানমন্ত্রী নরেন্দ্র মোদি দ্বারা পূর্বাচল এক্সপ্রেসওয়ের ভিত্তিপ্রস্তর স্থাপন করা হয়। ভূমি অধিগ্রহণ খরচ সহ মোট ₹২২,৪৯৪ কোটির প্রকল্প মূল্যের এক্সপ্রেসওয়েটি হল ভারতের দীর্ঘতম এক্সপ্রেসওয়ে।

এক্সপ্রেসওয়েটি বারাণসী-আজমগড় মহাসড়কের সঙ্গে একটি পৃথক সংযোগ সড়কের মাধ্যমে যুক্ত করা হবে। ইউপিইআইডিএ গোরখপুর লিঙ্ক এক্সপ্রেসওয়েও নির্মাণ করছে, যা গোরখপুর জেলার জৈতপুর গ্রামকে আজমগড় জেলার সালারপুর গ্রামের পূর্বাঞ্চল এক্সপ্রেসওয়ের সঙ্গে সংযুক্ত করবে। ১৭ কিমি দীর্ঘ, ৪-লেনের চওড়া *বক্সার-গাজিপুর এলিভেটেড রোড* (বক্সারের ভারাউলি থেকে গাজীপুরের হায়দরিয়া) সম্পন্ন হওয়ার পরে, উত্তরপ্রদেশের লখনউ শহর পূর্বাঞ্চল এক্সপ্রেসওয়ে ও ইনএইচ-৯২২ দ্বারা বিহারের আরা ও পাটনার সঙ্গে সরাসরি সংযুক্ত হবে।

## আরও দেখুন
* ভারতের এক্সপ্রেসওয়ে
* বুন্দেলখণ্ড এক্সপ্রেসওয়ে
* গোরখপুর লিঙ্ক এক্সপ্রেসওয়ে
* গঙ্গা এক্সপ্রেসওয়ে
* যমুনা এক্সপ্রেসওয়ে
## তথ্যসূত্র

বিষয়শ্রেণী:উত্তরপ্রদেশের এক্সপ্রেসওয়ে
বিষয়শ্রেণী:লখনউতে পরিবহন
বিষয়শ্রেণী:ভারতের প্রস্তাবিত এক্সপ্রেসওয়ে
বিষয়শ্রেণী:গাজীপুর জেলা, উত্তরপ্রদেশ
আলেকজান্দ্রিয়ার অ্যাথানাসিয়াস

থাম্ব|অ্যাথানাসিয়াস দ্য গ্রেট
**আলেকজান্দ্রিয়ার অ্যাথানাসিয়াস** (সি.২৯৬ -২৯৮ -২ মে ৩৭৩), যাকে অ্যাথানাসিয়াস দ্য গ্রেট, অ্যাথানাসিয়াস দ্য কনফেসার বা প্রাথমিকভাবে কপ্টিক অর্থোডক্স চার্চে বলা হয়, অ্যাথানাসিয়াস দ্য অ্যাপোস্টলিক, ছিলেন আলেকজান্দ্রিয়ার ২০ তম বিশপ/খ্রিষ্টধর্মীয়পুরোহিত(অ্যাথানাসিয়াস আই)।তার অন্তর্বর্তী এপিস্কোপ্যাসি ৪৫ বছর বিস্তৃত ছিল (সি. ৮ জুন ৩২৮ -২ মে ৩৭৩), যার মধ্যে ১৭ টিরও বেশি পাঁচটি নির্বাসিতকে অন্তর্ভুক্ত করেছিল, যখন তাকে চারটি ভিন্ন রোমান সম্রাটের আদেশে প্রতিস্থাপিত করা হয়েছিল।অ্যাথানাসিয়াস ছিলেন একজন খ্রিস্টান ধর্মতত্ত্ববিদ, একজন চার্চ ফাদার, আরিয়ানবাদের বিরুদ্ধে ত্রিত্ববাদের প্রধান রক্ষক এবং চতুর্থ শতাব্দীর একজন বিখ্যাত কপটিক খ্রিস্টান ( মিশরীয় ) নেতা।

এরিয়াস এবং এরিয়ানিজমের সাথে দ্বন্দ্বের পাশাপাশি ধারাবাহিক রোমান সম্রাটরা অ্যাথানাসিয়াসের কর্মজীবনকে আকার দিয়েছে।৩২৫ সালে, ২৭ বছর বয়সে, অ্যাথানাসিয়াস নাইসিয়ার প্রথম কাউন্সিলের সময় আলেকজান্দ্রিয়ার বিশপ আলেকজান্ডারের একজন ডেকন এবং সহকারী হিসাবে আরিয়ানদের বিরুদ্ধে তার প্রধান ভূমিকা শুরু করেছিলেন।রোমান সম্রাট কনস্টানটাইন দ্য গ্রেট ৩২৫ সালের মে-আগস্ট মাসে কাউন্সিল ডেকেছিলেন যে আরিয়ান অবস্থানকে সম্বোধন করতে যে ঈশ্বরের পুত্র , নাজারেথের যিশু, পিতার থেকে একটি স্বতন্ত্র পদার্থ।সেই কাউন্সিলের তিন বছর পর, অ্যাথানাসিয়াস আলেকজান্দ্রিয়ার আর্চবিশপ হিসেবে তার পরামর্শদাতার স্থলাভিষিক্ত হন।আরিয়ানদের সাথে বিরোধ ছাড়াও (নিকোমিডিয়ার ইউসেবিয়াসের নেতৃত্বে শক্তিশালী এবং প্রভাবশালী আরিয়ান চার্চম্যান সহ), তিনি সম্রাট কনস্টানটাইন, দ্বিতীয় কনস্ট্যান্টিয়াস, জুলিয়ান দ্য অ্যাপোস্টেট এবং ভ্যালেনসের বিরুদ্ধে লড়াই করেছিলেন। তিনি অ্যাথানাসিয়াস কনট্রা মুন্ডুম (ল্যাটিন ভাষায় অ্যাথানাসিয়াস অ্যাগেইনস্ট দ্য ওয়ার্ল্ড) নামে পরিচিত ছিলেন।

তা সত্ত্বেও, তার মৃত্যুর কয়েক বছরের মধ্যে, নাজিয়ানজাসের গ্রেগরি তাকে "চার্চের স্তম্ভ" বলে অভিহিত করেন।তাঁর লেখাগুলি পশ্চিম এবং প্রাচ্যের পরবর্তী চার্চ ফাদারদের দ্বারা ভালভাবে সমাদৃত হয়েছিল, যারা শব্দ-হওয়া-মানুষের প্রতি তাদের ভক্তি, যাজক সংক্রান্ত উদ্বেগ এবং সন্ন্যাসবাদের প্রতি আগ্রহ লক্ষ্য করেছিলেন।অ্যাথানাসিয়াসকে ক্যাথলিক চার্চের চার্চের চারজন শ্রেষ্ঠ প্রাচ্যের ডাক্তারদের একজন হিসাবে বিবেচনা করা হয়।ইস্টার্ন অর্থোডক্স চার্চে অ্যাথানাসিয়াসই প্রথম ব্যক্তি যিনি নিউ টেস্টামেন্টের একই ২৭ টি বই চিহ্নিত করেছেন যা আজ ব্যবহার করা হচ্ছে।তিনি একজন খ্রিস্টান সাধু হিসেবে সম্মানিত, যার ভোজের দিনটি পশ্চিম খ্রিস্টধর্মে ২মে , কপ্টিক অর্থোডক্স চার্চে ১৫ মে এবং অন্যান্য পূর্ব অর্থোডক্স চার্চে ১৮ জানুয়ারি।ওরিয়েন্টাল এবং ইস্টার্ন অর্থোডক্স চার্চ, ক্যাথলিক চার্চ, লুথেরান গির্জা এবং অ্যাংলিকান কমিউনিয়ন দ্বারা তিনি সম্মানিত।

## তথ্যসূত্র

বিষয়শ্রেণী:২৯০-এর দশকে জন্ম
বিষয়শ্রেণী:৩৭৩-এ মৃত্যু
বিষয়শ্রেণী:৪র্থ শতাব্দীর খ্রিস্টান সাধু
বিষয়শ্রেণী:৪র্থ শতাব্দীর খ্রিস্টান ধর্মতত্ত্ববিদ
বিষয়শ্রেণী:৪র্থ শতাব্দীর দার্শনিক
বিষয়শ্রেণী:খ্রিস্টতত্ত্ব
বিষয়শ্রেণী:চার্চ ফাদার
বিষয়শ্রেণী:ডক্টর অব দ্যা চার্চ
বিষয়শ্রেণী:রোমান মিশরের সাধু
বিষয়শ্রেণী:মিশরীয় ধর্মতত্ত্ববিদ
বিষয়শ্রেণী:রোমান ক্যাথলিক দার্শনিক
বিষয়শ্রেণী:অ্যাঙ্গলিকান সাধু